open-index/open-wikipedia-markdown huggingface dataset:
ดียงช็องต์ปลามงดง

**ดียงช็องต์ปลามงดง**  ( ,"(เซลีน) ดิออนร้องเพลงของ (ลุก) ปลามงดง") เป็นอัลบั้มภาษาฝรั่งเศสโดยเซลีน ดิออน วางจำหน่ายเมื่อ 4 พฤศจิกายน พ.ศ. 2534 ในประเทศแคนาดา 29 เมษายน 1992 ในฝรั่งเศส ซึ่งในฉบับฝรั่งเศสนี้ได้เปลี่ยนชื่อใหม่ว่า *เดโมกีซอน* (, "Words That Sound") เป็นอัลบั้มที่ 16 ของเซลีน ดิออน (เป็นอัลบั้มภาษาฝรั่งเศสที่ 15)

## ข้อมูลอัลบั้ม
เซลีน ดิออน ร่วมงานก็นักประพันธ์เพลงป๊อปชื่อดังที่ใช้ภาษาพูดในการประพันธ์เพลง  ลุก ปลามงดง ซึ่งอัลบั้มนี้บรรจุเพลงใหม่ 4 เพลง (1, 4, 7, 10) และ 8 เพลงที่นำมาขับร้องใหม่ (ส่วนมากนำมาจาก Starmania musical: 2, 5, 6, 8) ในปี 1994 Dion chante Plamondon วางจำหน่ายไปทั่วโลก และกลายเป็นอัลบั้มภาษาฝรั่งเศสแรกของเซลีน ดิออนที่วางจำหน่ายแบบสากลทั่วโลก ยอดขาย 2 ล้านแผ่นทั่วโลก อัลบั้มนี้มีปกอัลบั้ม 4 แบบด้วยกัน "Le monde est stone" และ "Un garçon pas comme les autres (Ziggy)" ซึ่งต้นฉบับโดย Fabienne Thibeault "Le blues du businessman" โดย Claude Dubois  Thibeault และ Dubois ในเพลง "Les uns contre les autres " ส่วนปกอื่นๆ รวมถึง: Martine St-Clair's "Le fils de Superman," Diane Dufresne's "Oxygène" และ "J'ai besoin d'un chum," และ Marie Carmen's "Piaf chanterait du rock."

## 1991-92 โปรโมตในประเทศแคนาดา
ไม่มีซิงเกิลเพื่อการค้าจำหน่ายในแคนาดาสำหรับอัลบั้มนี้ แม้ว่า 5 เพลงจากอัลบั้มนี้แพร่อากาศทางวิทยุ โซนี มิวสิก ตัดสินใจปล่อย 2 ซิงเกิลในเวลาเดียวกัน ในเดือนตุลาคม 1991 อันได้แก่  "Des mots qui sonnent" ที่สถานีป๊อป (สูงสุดที่ 10) และ "L'amour existe encore" รูปแบบเพลงผู้ใหญ่ร่วมสมัย (สูงสุดที่ 16) ในเดือนกุมภาพันธ์ 1992  "Je danse dans ma tête" (ที่ 3) ชนะเลิศรางวัล MuchMusic Video award for Best Adult Contemporary Video "Quelqu'un que j'aime, quelqu'un qui m'aime" ถูกเลือกในเดือนกรกฎาคม 1992 ในฐานะซิงเกิลต่อไป และขึ้นสู่อันดับ 1 ซิงเกิลสุดท้าย ซึ่งเป็นซิงเกิลที่ 5 "Un garçon pas comme les autres (Ziggy)" อัลบั้มนี้ประสบความสำเร็จในแคนาดา อันดับสูงสุดคืออันดับที่ 57 และสถานภาพคือ 2x platinum สำหรับยอดขายกว่า 200,000 แผ่น Dion chante Plamondon ได้รับรางวัล Juno Award และ Félix Award ทั้ง 2 ในประเภทอัลบั้มยอดขายยอดเยี่ยม

## 1992-94 โปรโมตในประเทศฝรั่งเศส
ในฝรั่งเศส อัลบั้มนี้ใช้ชื่อว่า Des mots qui sonnent โปรโมทโดยเพลง "Je danse dans ma tête" เป็นซิงเกิลทางการค้าจำหน่ายเมื่อเมษายน 1992 และในปี 1993 ซิงเกิล "Un garçon pas comme les autres (Ziggy)" กลายเป็นซิงเกิลยอดนิยม ขึ้นสู่อันดับ 2 สถานภาพทอง (Certified Gold ) ในฉบับภาษาอังกฤษของเพลงพบในรวมเพลงของ Tycoon และซิงเกิลด้าน B ในเดือนมกราคม 1994 โซนี มิวสิกวางจำหน่ายซิงเกิลทางการค้าที่ 3 ซึ่งเป็นซิงเกิลสุดท้ายของอัลบั้มนี้ ในฝรั่งเศส  "L'amour existe encore" อันดับสูงสุดที่ 31 อัลบั้มนี้ขึ้นสู่อันดับ 4 และสถานภาพ 2x พลาตินัม (Certified 2x platinum) สำหรับยอดขายกว่า 600,000 แผ่น

## 1994 โปรโมตทั่วโลก
แม้ว่าไม่มีการโปรโมทใดๆเมื่ออัลบั้มวางจำหน่ายทั่วโลกในปี 1994 มีเพียงซิงเกิลภาษาอังกฤษของเซลีน ดิออน วางจำหน่ายในเวลานั้น "Think Twice" วางจำหน่ายซึ่งในด้าน B บรรจุเพลง 2 เพลงจากอัลบั้มนี้ คือ "L'amour existe encore" และ "Le monde est stone"

อัลบั้มนี้วางจำหน่ายอีกครั้งเมื่อพฤศจิกายน 2001 แบบ 3 ซีดี พร้อมกับอัลบั้ม Celine Dion และ À l'Olympia

## รายชื่อเพลง

## อันดับในชาร์ท

## รางวัล

หมวดหมู่:เซลีน ดิออน
หมวดหมู่:อัลบั้มเพลงภาษาฝรั่งเศส
หมวดหมู่:อัลบั้มเพลงแนวป็อป
หมวดหมู่:อัลบั้มเพลงในปี พ.ศ. 2534
งูเขียวพระอินทร์

**งูเขียวพระอินทร์ : Golden tree snake, Ornated tree snake**   () เป็นงูลักษณะลำตัวเรียวยาว ปราดเปรียว เกล็ดสีเขียวแกมเหลืองลายดำ สามารถเลื้อยไต่ไปบนกิ่งไม้ได้อย่างคล่องแคล่ว เป็นงูพิษอ่อนไม่มีผลกับมนุษย์ที่สามารถพบได้ทั่วไป ตามบ้านเรือน จึงได้รับสมญานามว่า "งูสามัญประจำบ้าน"

## ลักษณะทั่วไป
งูเขียวพระอินทร์เป็นงูที่มักพบอาศัยบนต้นไม้ หัวมีลักษณะแบน รูปทรงรี  ลำตัวสีเขียวอ่อน มีลายดำตลอดตัว หัวมีลายมากจนดูคล้ายกับมีหัวสีดำ ใต้คางสีขาว ใต้ท้องสีเขียวอ่อนหรือเหลืองอ่อน ๆ ใต้หางมีลายดำเป็นจุด ๆ สามารถเคลื่อนที่ได้ว่องไว  
 
## ถิ่นอาศัย
พบในบริเวณพื้นที่ที่มีความสูงมากกว่า 550 เมตร ในประเทศไทย จีน อินเดีย ศรีลังกา พม่า อินโดจีน มาเลเซีย ฟิลิปปินส์ 

## ชนิดย่อย
ปัจจุบัน มีงูเขียวพระอินทร์ชนิดย่อยที่ได้รับการยอมรับ 3 ชนิด:
**C. o. ornata*  – อินเดียตะวันตกเฉียงใต้
**C. o. ornatissima*  – อินเดียเหนือและตะวันออก, เนปาล, บังกลาเทศ และเอเชียตะวันออกเฉียงใต้
**C. o. sinhaleya*  – ศรีลังกา

## พฤติกรรม
งูเขียวพระอินทร์ชอบอาศัยอยู่ตามซอกมุมบ้าน ซุ้มไม้  ออกหากินในเวลากลางวัน กิน กิ้งก่า จิ้งจก ตุ๊กแก ลูกนก หนู งูที่เล็กกว่าบางชนิด และแมลงต่าง ๆ เรื่องเล่าที่มีมานานว่างูเขียวพระอินทร์กินตับตุ๊กแกซึ่งไม่ได้เป็นความจริงแต่อย่างใด แต่แท้จริงแล้วงูเขียวพระอินทร์พยายามจะกัดรัดตุ๊กแก แล้วกินเข้าไปทั้งตัว ไม่ใช่ล้วงเข้าไปกินตับตุ๊กแก หรือพยายามแย่งอาหารตุ๊กแกแต่อย่างใด ถ้าตุ๊กแกตัวไม่โตนักก็จะกลืนกินตุ๊กแกทั้งตัว 

งูเขียวพระอินทร์ ยังมีความสามารถในการเลื้อยขึ้นต้นไม้ เสาไฟฟ้า หรือตามรอยขรุขระตามผนังปูน รอยแตกตามกำแพงได้ดี และเมื่อหลบหนีศัตรูจากบนต้นไม้ หรือต้องการย้ายที่จากต้นไม้หนึ่งไปยังอีกต้นหนึ่งอาจมีพฤติกรรมทิ้งตัว และร่อนได้คล้ายกับพฤติกรรมของ งูเขียวร่อน หรือ งูเขียวดอกหมาก Paradise Tree Snake *Chrysopelea paradisi* 

งูเขียวพระอินทร์สืบพันธุ์โดยการออกลูกเป็นไข่ในโพรงไม้ ในฤดูผสมพันธุ์ อาจพบพฤติกรรมผสมพันธุ์เป็นกลุ่ม โดยมีตัวเมีย 1 ตัว กับตัวผู้หลายตัวในบริเวณเดียวกัน ออกไข่ครั้งละ 6-20 ฟอง และลูกงูแรกเกิด จะมีความยาวประมาตร 11-15 เซนติเมตร

## อ้างอิง

## แหล่งข้อมูลอื่น

* Flying Snake Home Page.
* C. ornata at Thailand Snakes.

หมวดหมู่:วงศ์งูพิษเขี้ยวหลัง
หมวดหมู่:สัตว์ที่พบในประเทศมาเลเซีย
หมวดหมู่:สัตว์ที่พบในประเทศไทย
หมวดหมู่:สัตว์ที่พบในประเทศจีน
หมวดหมู่:สัตว์ที่พบในประเทศอินเดีย
หมวดหมู่:สัตว์ที่พบในประเทศฟิลิปปินส์
หมวดหมู่:สัตว์ที่พบในประเทศพม่า
หมวดหมู่:สัตว์ที่พบในประเทศเวียดนาม
อาณาจักรเชียะโท้

**อาณาจักรเชียะโท้ว**（赤土国）เป็นอาณาจักรที่อยู่ใต้อาณาจักรตามพรลิงค์ เมืองสำคัญของอาณาจักรนี้สันนิษฐานว่าอาจจะอยู่แถบกลันตันหรือบริเวณจังหวัดพัทลุงในปัจจุบัน มีอายุอยู่ระหว่างพุทธศตวรรษ 9 - 12 ตามจดหมายเหตุของจีนได้กล่าวว่าอาณาจักรเชียะโท้วราชวงศ์ของกษัตริย์นามว่าชือทัน กษัตริย์ทรงพระนามว่า ลิ-ฟู-โท-ลี มีมเหสี 3 องค์ ซึ่งเป็นบุตรธิดาของอาณาจักรใกล้เคียง

## สภาพทางสังคมวิทยา

จากหลักฐานทางด้านการเมือง การปกครอง เศรษฐกิจ และสังคมของดินแดนแถบนี้จะเห็นได้ว่ามีอิทธิพลของจีนและอินเดียปะปนอยู่โดยทั่วไป ทั้งนี้เพราะพ่อค้าชาวจีนและอินเดียได้เดินทางติดต่อเพื่อการค้ากับดินแดนแถบเอเชียอาคเนย์นับแต่ 2,000 ปีที่แล้วมา โดยเดินทางมาทางเรือเป็นส่วนมาก ชนชาวเอเชียอาคเนย์เองก็ได้เดินทางไปยังจีนและอินเดียโดยทางทะเลเช่นกัน โดยเฉพาะชนชาติซึ่งตั้งรกรากอยู่ตามหมู่เกาะทางตอนใต้ของแผ่นดินใหญ่ การเดินทางทางเรือทำได้สะดวกเพราะลมช่วยในระยะเดือนเมษายนถึงเดือนกันยายน จะมีกระแสลมพัดมาจากทางทิศตะวันออกเฉียงเหนือ ด้วยเหตุนี้ทำให้อาณาบริเวณฝั่งทะเลของเอเชียอาคเนย์เป็นจุดนัดพบของพ่อค้าจีน อินเดีย และชนเผ่าพื้นเมือง จึงทำให้มีอิทธิพลของชนชาติเหล่านี้เข้ามาผสมปนเปกับวัฒนธรรมชนเผ่าพื้นเมือง นอกเหนือไปจากผลประโยชน์ทางการค้า ที่เห็นได้เด่นชัดคือวัฒนธรรมทางการเมืองและการปกครอง แต่ในขณะเดียวกันก็ไม่ยอมรับความคิดอันขัดกับความเชื่อถือเดิมของตน

## อ้างอิง

หมวดหมู่:อาณาจักรโบราณ
หมวดหมู่:ประวัติศาสตร์ไทย
หมวดหมู่:รัฐสิ้นสภาพในทวีปเอเชีย
หมวดหมู่:รัฐบรรณาการของจักรวรรดิจีน
ตราสารทางการเงิน

**ตราสารทางการเงิน** () คือ เอกสารทางการเงินที่ผู้ออกหลักทรัพย์อย่างสถาบันการเงินต่าง ๆ เช่น วาณิชธนกิจ นำออกมาจำหน่ายเพื่อระดมเงินจากผู้ลงทุน อาจนำมาจดทะเบียนเพื่อให้มีการซื้อขายในตลาดหลักทรัพย์ ตราสารทางการเงินอาจแบ่งออกได้เป็น ตราสารทุน ตราสารหนี้ ตราสารอนุพันธ์ และ ตราสารที่มีลักษณะผสม (เช่น กึ่งหนี้กึ่งทุน)

ตัวอย่างตราสารทางการเงินแบ่งตามประเภท ดังนี้
* ตราสารทุน (equity instrument)
** หุ้นสามัญ
** หุ้นบุริมสิทธิ
* ตราสารหนี้ (debt instrument)
** หุ้นกู้
** หุ้นกู้แปลงสภาพ
* ตราอนุพันธ์ (derivatives)
** ใบสำคัญแสดงสิทธิ
** ใบสำคัญแสดงสิทธิระยะสั้น
** ใบสำคัญแสดงสิทธิอนุพันธ์
** ใบสำคัญแสดงสิทธิในการจองซื้อหุ้นเพิ่มทุนที่โอนสิทธิได้
** หน่วยลงทุนและใบแสดงสิทธิในผลประโยชน์ที่เกิดจากหลักทรัพย์อ้างอิง

หมวดหมู่:ตราสารทางการเงิน
อำเภอกระนวน

**กระนวน** เป็นอำเภอหนึ่งของจังหวัดขอนแก่น อำเภอกระนวนจัดตั้งเมื่อปี พ.ศ. 2491

## สถานที่สำคัญ
* น้ำตกบ๋าหลวง เป็นน้ำตกที่เกิดตามธรรมชาติ มีแหล่งกำเนิดจากเทือกเขาป่าดงมูลไหลลงมาทางตำบลห้วยยาง เกิดเป็นน้ำตกขนาดเล็ก

* ศาลเจ้าพ่อหลักเมือง เป็นศาลหรือศาลาทรงไทย ประดิษฐานหลักเมืองอันถือเป็นศูนย์กลางของอำเภอกระนวน

## ที่ตั้งและอาณาเขต
อำเภอกระนวนตั้งอยู่ทางตะวันออกเฉียงเหนือสุดของจังหวัด มีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอำเภอโนนสะอาด อำเภอกุมภวาปี (จังหวัดอุดรธานี) และอำเภอท่าคันโท (จังหวัดกาฬสินธุ์)
* **ทิศตะวันออก** ติดต่อกับอำเภอท่าคันโท อำเภอหนองกุงศรี และอำเภอห้วยเม็ก (จังหวัดกาฬสินธุ์)
* **ทิศใต้** ติดต่อกับอำเภอชื่นชม (จังหวัดมหาสารคาม) และอำเภอซำสูง
* **ทิศตะวันตก** ติดต่อกับอำเภอน้ำพอง

## การแบ่งเขตการปกครอง
### การปกครองส่วนภูมิภาค
อำเภอกระนวนแบ่งพื้นที่การปกครองออกเป็น 9 ตำบล 98 หมู่บ้าน ได้แก่

### การปกครองส่วนท้องถิ่น
ท้องที่อำเภอกระนวนประกอบด้วยองค์กรปกครองส่วนท้องถิ่น 10 แห่ง ได้แก่
* **[[เทศบาลเมืองกระนวน]]** ครอบคลุมพื้นที่บางส่วนของตำบลหนองโก 
* **เทศบาลตำบลห้วยยาง** ครอบคลุมพื้นที่ตำบลห้วยยางทั้งตำบล
* **เทศบาลตำบลหนองโน** ครอบคลุมพื้นที่ตำบลหนองโนทั้งตำบล
* **เทศบาลตำบลน้ำอ้อม** ครอบคลุมพื้นที่ตำบลน้ำอ้อมทั้งตำบล
* **องค์การบริหารส่วนตำบลหนองโก ** ครอบคลุมพื้นที่ตำบลหนองโก (เฉพาะนอกเขตเทศบาลเมืองกระนวน)
* **องค์การบริหารส่วนตำบลหนองกุงใหญ่** ครอบคลุมพื้นที่ตำบลหนองกุงใหญ่ทั้งตำบล
* **องค์การบริหารส่วนตำบลห้วยโจด ** ครอบคลุมพื้นที่ตำบลห้วยโจดทั้งตำบล
* **องค์การบริหารส่วนตำบลบ้านฝาง ** ครอบคลุมพื้นที่ตำบลบ้านฝางทั้งตำบล
* **องค์การบริหารส่วนตำบลดูนสาด ** ครอบคลุมพื้นที่ตำบลดูนสาดทั้งตำบล
* **องค์การบริหารส่วนตำบลหัวนาคำ ** ครอบคลุมพื้นที่ตำบลหัวนาคำทั้งตำบล

## สถานศึกษา
### ระดับอาชีวศึกษา
*วิทยาลัยการอาชีพกระนวน

### มัธยมศึกษา
*โรงเรียนทุ่งใหญ่รัตนศึกษา
*โรงเรียนยางคำพิทยาคม
*โรงเรียนศรีกระนวนวิทยาคม
*โรงเรียนหนองโนประชาสรรค์
*โรงเรียนประถมปรีดาภรณ์

## แหล่งข้อมูลอื่น
* www.kranuan.in.th  หรือ www.กระนวน.ไทย เว็บไซต์รวมเรื่องราว กิจกรรมข่าวสาร และชุมชนของคนกระนวน


กระนวน
อำเภอสีชมพู

**สีชมพู** เป็นอำเภอหนึ่งของจังหวัดขอนแก่น

## ที่ตั้งและอาณาเขต
อำเภอสีชมพูตั้งอยู่ทางตะวันตกของจังหวัด มีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอำเภอภูกระดึง (จังหวัดเลย) อำเภอศรีบุญเรือง (จังหวัดหนองบัวลำภู) และอำเภอหนองนาคำ
* **ทิศตะวันออก** ติดต่อกับอำเภอเวียงเก่า 
* **ทิศใต้** ติดต่อกับอำเภอเวียงเก่าและอำเภอชุมแพ
* **ทิศตะวันตก** ติดต่อกับอำเภอชุมแพ

## ประวัติ
ท้องที่อำเภอสีชมพูเดิมเป็นส่วนหนึ่งของอำเภอชุมแพ โดยปี พศ.2508 กระทรวงมหาดไทยได้แบ่งท้องที่อำเภอชุมแพ รวม 3ตำบล คือ ตำบลสีชมพู ตำบลศรีสุข และตำบลนาจาน ตั้งเป็นกิ่งอำเภอสีชมพู ต่อมา ปี พศ.2512 ได้รับการยกฐานะเป็นอำเภอสีชมพู

## การแบ่งเขตการปกครอง

### การปกครองส่วนภูมิภาค
อำเภอสีชมพูแบ่งพื้นที่การปกครองออกเป็น 10 ตำบล 115 หมู่บ้าน ได้แก่

### การปกครองส่วนท้องถิ่น
ท้องที่อำเภอสีชมพูประกอบด้วยองค์กรปกครองส่วนท้องถิ่น 11 แห่ง ได้แก่
* **[[เทศบาลตำบลสีชมพู]]** ครอบคลุมพื้นที่บางส่วนของตำบลวังเพิ่ม
* **[[เทศบาลตำบลนาจาน]]** ครอบคลุมพื้นที่ตำบลนาจานทั้งตำบล
* **เทศบาลตำบลวังเพิ่ม** ครอบคลุมพื้นที่ตำบลวังเพิ่ม (เฉพาะนอกเขตเทศบาลตำบลสีชมพู)
* **องค์การบริหารส่วนตำบลสีชมพู** ครอบคลุมพื้นที่ตำบลสีชมพูทั้งตำบล
* **องค์การบริหารส่วนตำบลศรีสุข** ครอบคลุมพื้นที่ตำบลศรีสุขทั้งตำบล
* **องค์การบริหารส่วนตำบลซำยาง** ครอบคลุมพื้นที่ตำบลซำยางทั้งตำบล
* **องค์การบริหารส่วนตำบลหนองแดง** ครอบคลุมพื้นที่ตำบลหนองแดงทั้งตำบล
* **องค์การบริหารส่วนตำบลดงลาน** ครอบคลุมพื้นที่ตำบลดงลานทั้งตำบล
* **องค์การบริหารส่วนตำบลบริบูรณ์** ครอบคลุมพื้นที่ตำบลบริบูรณ์ทั้งตำบล
* **องค์การบริหารส่วนตำบลบ้านใหม่** ครอบคลุมพื้นที่ตำบลบ้านใหม่ทั้งตำบล
* **องค์การบริหารส่วนตำบลภูห่าน** ครอบคลุมพื้นที่ตำบลภูห่านทั้งตำบล

## สถานศึกษา
### มัธยมศึกษา
*โรงเรียนสีชมพูศึกษา (สังกัด อบจ.ขอนแก่น)
*โรงเรียนซำยางวิทยายน
*โรงเรียนนาจานศึกษา
*โรงเรียนผาขามวิทยายน
*โรงเรียนหนองตาไก้ศึกษา
*วิทยาลัยเทคโนโลยีสีชมพู (อาชีวศึกษา)

สีชมพู
อำเภอหนองเรือ

**อำเภอหนองเรือ** เป็นอำเภอหนึ่งของจังหวัดขอนแก่น

## ที่ตั้งและอาณาเขต
อำเภอหนองเรือมีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอำเภอภูเวียงและอำเภออุบลรัตน์ 
* **ทิศตะวันออก** ติดต่อกับอำเภอบ้านฝาง 
* **ทิศใต้** ติดต่อกับอำเภอมัญจาคีรี และอำเภอบ้านแท่น (จังหวัดชัยภูมิ)
* **ทิศตะวันตก** ติดต่อกับอำเภอชุมแพ 

## การแบ่งเขตการปกครอง
### การปกครองส่วนภูมิภาค
อำเภอหนองเรือแบ่งพื้นที่การปกครองออกเป็น 10 ตำบล 149 หมู่บ้าน ได้แก่

### การปกครองส่วนท้องถิ่น
ท้องที่อำเภอหนองเรือประกอบด้วยองค์กรปกครองส่วนท้องถิ่น 13 แห่ง ได้แก่
* **เทศบาลตำบลหนองเรือ** ครอบคลุมพื้นที่บางส่วนของตำบลหนองเรือ
* **เทศบาลตำบลดอนโมง** ครอบคลุมพื้นที่บางส่วนของตำบลบ้านกงและตำบลจระเข้
* **เทศบาลตำบลหนองแก** ครอบคลุมพื้นที่บางส่วนของตำบลกุดกว้างและตำบลโนนสะอาด
* **เทศบาลตำบลโนนทอง** ครอบคลุมพื้นที่ตำบลโนนทองทั้งตำบล
* **เทศบาลตำบลกุดกว้าง** ครอบคลุมพื้นที่ตำบลกุดกว้าง (นอกเขตเทศบาลตำบลหนองแก)
* **เทศบาลตำบลยางคำ** ครอบคลุมพื้นที่ตำบลยางคำทั้งตำบล
* **เทศบาลตำบลโนนสะอาด** ครอบคลุมพื้นที่ตำบลโนนสะอาด (นอกเขตเทศบาลตำบลหนองแก)
* **เทศบาลตำบลบ้านผือ** ครอบคลุมพื้นที่ตำบลบ้านผือทั้งตำบล
* **เทศบาลตำบลเรือหงส์** ครอบคลุมพื้นที่ตำบลหนองเรือ (นอกเขตเทศบาลตำบลหนองเรือ)
* **เทศบาลตำบลบ้านเม็ง** ครอบคลุมพื้นที่ตำบลบ้านเม็งทั้งตำบล
* **เทศบาลตำบลโนนทัน** ครอบคลุมพื้นที่ตำบลโนนทันทั้งตำบล
* **องค์การบริหารส่วนตำบลบ้านกง** ครอบคลุมพื้นที่ตำบลบ้านกง (นอกเขตเทศบาลตำบลดอนโมง)
* **องค์การบริหารส่วนตำบลจระเข้** ครอบคลุมพื้นที่ตำบลจระเข้ (นอกเขตเทศบาลตำบลดอนโมง)

## โรงเรียนมัธยม
#โรงเรียนหนองเรือวิทยา (ประจำอำเภอ)
#โรงเรียนจระเข้วิทยายน
#โรงเรียนมัธยมตลาดใหญ่
#วิทยาลัยเทคโนโลยีเกษตรอุตสาหกรรมชั้นสูงขอนแก่น
#วิทยาลัยเกษตรและเทคโนโลยีขอนแก่น ศูนย์การเรียนหนองเรือ

## แหล่งข้อมูลอื่น
* เว็บไซต์เทศบาลตำบลดอนโมง 
* เว็บไซต์เทศบาลตำบลหนองเรือ 
* เว็บไซต์องค์การบริหารส่วนตำบลยางคำ  
* เว็บไซต์องค์การบริหารส่วนตำบลบ้านผือ  


หนองเรือ
อาณาจักรปันปัน

**อาณาจักรปันปัน** เป็นอาณาจักรฮินดูขนาดเล็กที่เชื่อว่ามีอยู่ประมาณคริสต์ศตวรรษที่ 3 ถึงคริสต์ศตวรรษที่ 7 เชื่อว่ามีที่ตั้งอยู่ทางชายฝั่งตะวันออกของคาบสมุทรมลายู โดยมีความเห็นหลายแบบตั้งแต่บริเวณรัฐกลันตันหรือรัฐตรังกานู ประเทศมาเลเซีย จนถึงบริเวณใกล้เคียงกับอำเภอพุนพิน และ อำเภอเวียงสระ จังหวัดสุราษฎร์ธานี ประเทศไทย 

ตำราจีนชื่อ *Jiu Tang Shu* ระบุว่าอาณาจักรปันปันมีชายทางทางใต้ติดกับลังกาสุกะ และทางเหนือติดกับเทียนสนใกล้คอคอดกระ Jacq-Hergoualc'h คาดการณ์ว่าชายแดนอาจอยู่ทางใต้ของจังหวัดนครศรีธรรมราช ซึ่งอาจอยู่ใกล้จังหวัดสงขลา

หลังเทียนสนทางเหนือได้รับเอกราชจากฟูนันและกลายเป็น *Lang-chia* หรือ *หลั่งยะสิว* (*Lang-ya-hsiu*) ในช่วงปลายคริสต์ศตวรรษที่ 5 เทียนสนทางใต้ผนวกเข้ากับปันปันในคริสต์ศตวรรษที่ 6 ส่วนดินแดนทางเหนือกลายเป็นทวารวดี

มีผู้คาดการณ์ว่าอาณาจักรนี้น่าจะเกี่ยวข้องกับอาณาจักรปาตานีที่ครอบครองพื้นที่เดียวกันหลายศตวรรษต่อมา และมีวัฒนธรรมและภาษาที่แตกต่างจากภูมิภาคมลายูอื่น ๆ ในบริเวณใกล้เคียง

## ประวัติ
ไม่ค่อยมีใครมีข้อมูลเกี่ยวกับอาณาจักรนี้

อาณาจักรปันปันส่งคณะทูตไปจีนราชวงศ์หลิวซ่งเป็นครั้งแรกในช่วง ค.ศ. 424 ถึง 453 กล่าวกันว่า โกณฑัญญะที่ 2 ได้พยายามนำศาสนาฮินดูไปเผยแพร่แก่อาณาจักรฟูนาน ซึ่งอยู่ฝั่งตรงข้ามของอ่าวสยามอีกครั้ง

อาณาจักรปันปันส่งบรรณาการในสมัยราชวงศ์เหลียงถึงราชวงศ์เฉินของจีนใน ค.ศ. 529, 533, 534, 535 และ 571 จากนั้นใน ค.ศ. 616 ถึง 637 จึงส่งบรรณาการแก่จีนราชวงศ์ถัง

ภายหลังอาณาจักรนี้ถูกอาณาจักรศรีวิชัยภายใต้การนำของธรรมเซตูเข้ายึดครองก่อน ค.ศ. 775

แม้จะพบได้ยาก แต่การค้นพบทางโบราณคดีกลับแสดงให้เห็นหลักฐานความเจริญรุ่งเรืองทางเศรษฐกิจในภูมิภาคนี้ผ่านทางการค้าทางทะเลระหว่างประเทศ

## ดูเพิ่ม
* จังหวัดนครศรีธรรมราช
* หุบเขาบูจัง
* ประวัติศาสตร์รัฐเกอดะฮ์

## อ้างอิง

หมวดหมู่:ประวัติศาสตร์ไทย
หมวดหมู่:รัฐสิ้นสภาพในทวีปเอเชีย
หมวดหมู่:รัฐสิ้นสภาพในประวัติศาสตร์ไทย
หมวดหมู่:อาณาจักรก่อนการมาของศาสนาอิสลามในประวัติศาสตร์มาเลเซีย
หมวดหมู่:ประวัติศาสตร์มาเลเซีย
หมวดหมู่:อาณาจักรฮินดูยุคกลาง
หมวดหมู่:ประวัติศาสตร์รัฐกลันตัน
หมวดหมู่:ประวัติศาสตร์รัฐตรังกานู
ณัฐ ยนตรรักษ์

**ณัฐ ยนตรรักษ์** (เกิด 6 ตุลาคม พ.ศ. 2497) เป็นนักเปียโนและนักประพันธ์เพลงที่มีชื่อเสียงของไทย มีผลงานการเล่นเป็นที่ยอมรับในระดับนานาชาติ เป็นผู้ได้รับรางวัลศิลปาธร สาขาคีตศิลป์ จัดโดยสำนักงานศิลปวัฒนธรรมร่วมสมัย กระทรวงวัฒนธรรม ประจำปี พ.ศ. 2549

ณัฐ ยนตรรักษ์ จบการศึกษาจากโรงเรียนกรุงเทพคริสเตียนวิทยาลัย เคยร่วมคณะนักร้องประสานเสียง BCC Boys' Choir จบการศึกษาจากคณะสถาปัตยกรรมศาสตร์ จุฬาลงกรณ์มหาวิทยาลัย    เป็นนรุ่นที่ 15 ของจุฬาลงกรณ์มหาวิทยาลัย ( CU15 ) และไปศึกษาต่อด้านดนตรี ที่ Goldsmiths' College ประเทศอังกฤษ  และได้รับทุนศึกษาต่อด้านเปียโนที่มหาวิทยาลัยรีดดิง  สมรสกับวงเดือน อินทราวุธ (บุตรีในเจ้าดวงเดือน ณ เชียงใหม่ เจ้านายฝ่ายเหนือ) อดีตนักแสดงหญิง  มีบุตร 3 คนได้แก่ พณ ยนตรรักษ์ พารณี ยนตรรักษ์ พิณนรี ยนตรรักษ์ คูเชดโว มีศักดิ์เป็นลุงของมินนี่ (นักร้อง)

ณัฐ มีผลงานแสดงดนตรีคลาสสิก และประพันธ์เพลงคลาสสิกที่นำเสนอความเป็นไทยไว้หลายเพลง รวมทั้งเพลง "สยามโซนาต้า" ที่แต่งขึ้นเพื่อเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในโอกาสที่ทรงเจริญพระชนมพรรษา 72 พรรษา เมื่อ พ.ศ. 2542  ได้รับการยกย่องเป็นนักเปียโนฝีมือเลิศ (Piano Virtuoso)  เป็นนักเปียโนชาวไทยคนแรกที่ได้รับการประกาศเกียรติคุณเป็น  Steinway Artist  และได้รับการประกาศเกียรติคุณเป็นศิลปินร่วมสมัย รางวัลศิลปาธร สาขาคีตศิลป์ ประจำปี พ.ศ. 2549

ณัฐ ยนตรรักษ์ และภรรยา เป็นคริสเตียน  ปัจจุบันเปิดโรงเรียนสอนเปียโน ชื่อ ณัฐ สตูดิโอ ( Nat Studio )

ผลงานเปียโนโซนาตาของณัฐ ชื่อ "Glory to Our Great Kings" ซึ่งแสดงเป็นครั้งแรกในคอนเสิร์ตเฉลิมฉลองพระราชพิธีกาญจนาภิเษก ในปี พ.ศ. 2537 และได้รับการบรรเลงในงานประชุมสหประชาชาติที่นิวยอร์กในเดือนตุลาคม พ.ศ. 2538  

อัลบั้มเพลง

อัลบั้ม : คนเดียวในดวงใจ (2526) 

1. คนเดียวในดวงใจ

2. ฝันถึงเธอ

3. ทะเลชีวิต

4. ตาแสนกลม

5. ในฝัน

6. ดอกไม้

7. จันทร์เอ๋ย

8. ยวนย่าเหล่

9. ใครจะร้องไห้เพื่อฉัน

10. บัวขาว

## ผลงานเพลงบรรเลง

* อัลบั้ม พ-วงเดือน (2529)
* อัลบั้ม เปียโนกับปลายนิ้ว (2534)
* อัลบั้ม เงียบ ๆ คนเดียว (2535)
* อัลบั้ม พักตรงนี้ (2535)

## อ้างอิง

## แหล่งข้อมูลอื่น
*  เว็บไซต์ โรงเรียน ณัฐ สตูดิโอ

หมวดหมู่:นักดนตรีชาวไทย
หมวดหมู่:นักแต่งเพลงชาวไทย
หมวดหมู่:นักดนตรีคลาสสิก
หมวดหมู่:นักเปียโนชาวไทย
หมวดหมู่:คริสต์ศาสนิกชนชาวไทย
หมวดหมู่:บุคคลจากโรงเรียนกรุงเทพคริสเตียนวิทยาลัย
หมวดหมู่:นิสิตเก่าคณะสถาปัตยกรรมศาสตร์ จุฬาลงกรณ์มหาวิทยาลัย
หมวดหมู่:บุคคลจากคณะสถาปัตยกรรมศาสตร์ จุฬาลงกรณ์มหาวิทยาลัย
หมวดหมู่:พันธมิตรประชาชนเพื่อประชาธิปไตย
อำเภอบ้านฝาง

**บ้านฝาง** เป็นอำเภอในจังหวัดขอนแก่น

## ที่ตั้งและอาณาเขต
อำเภอบ้านฝาง มีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอำเภออุบลรัตน์ 
* **ทิศตะวันออก** ติดต่อกับอำเภอเมืองขอนแก่น
* **ทิศใต้** ติดต่อกับอำเภอพระยืนและอำเภอมัญจาคีรี
* **ทิศตะวันตก** ติดต่อกับอำเภอหนองเรือ

## ประวัติ
บ้านฝาง เดิมเป็นพื้นที่หมู่ 1 ของตำบลหนองบัว อำเภอเมืองขอนแก่น ปี พ.ศ. 2516 นายบุรี พรหมลักขโณ ผู้ว่าราชการจังหวัดขอนแก่น ร่วมกับกำนัน 4 ตำบล คือ ตำบลหนองบัว ตำบลป่าหวายนั่ง ตำบลบ้านเหล่า ตำบลโนนฆ้อง ผู้ใหญ่บ้านและผู้นำชุมชน สำรวจพื้นที่เป็นที่ชุมนุมชนหนาแน่น มีตลาด สถานีอนามัย มีระยะทางจากอำเภอต้นสังกัดกว่า 22 กิโลเมตร ปี พ.ศ. 2518 กระทรวงมหาดไทยจึงประกาศแยกพื้นที่ออกเป็น กิ่งอำเภอบ้านฝาง โดยได้รับการอนุมัติจัดตั้งจากนายบุญเท่ง ทองสวัสดิ์ รัฐมนตรีว่าการกระทรวงมหาดไทย

โดยชื่อ "บ้านฝาง" มีประวัติความเป็นมายาวนานคู่กับการจัดตั้งเมืองขอนแก่น โดยช่วงที่มีการย้ายเมืองขอนแก่นไปตั้งอยู่ที่บ้านทุ่ม เกิดภาวะแห้งแล้ง ราษฎรส่วนหนึ่งโดยการนำของหลวงราชรินทร์จึงได้พากันมาทางทิศตะวันตกจนกระทั่งถึงหนองน้ำชื่อหนองแสง ซึ่งในขณะนี้มีสภาพเป็นแหล่งน้ำอุดมสมบูรณ์ ชัยภูมิเหมาะแก่กับตั้งบ้านเรือนอยู่อาศัย ประกอบกับบริเวณดังกล่าวมีดงไม้ฝาง ซึ่งมีต้นฝางขึ้นอยู่เป็นจำนวนมาก จึงเรียกขานชื่อ *บ้านฝาง*

เนื่องจากหลักเกณฑ์ต้องมีตำบลไม่น้อยกว่า 5 ตำบล ก่อนที่จะยกฐานะขึ้นเป็นอำเภอ ปี พ.ศ. 2522 ได้จัดตั้งตำบลป่ามะนาว แยกจากตำบลโนนฆ้อง และยกฐานะเป็น อำเภอบ้านฝาง ภายในปีเดียวกัน และปี พ.ศ. 2524 ทางการปกครองที่ตั้งอำเภอชื่อไม่ตรงตามตำบล จึงแยกหมู่บ้านของตำบลหนองบัว ตั้งเป็นตำบลบ้านฝาง เมื่อพื้นที่มีการพัฒนาและชุมชนขยายตามแนวถนนมลิวรรณ จึงตั้งสุขาภิบาลบ้านฝาง เพื่อบำรุงท้องที่ขึ้น และปี พ.ศ. 2530 ได้แยกพื้นที่ตำบลป่าหวายนั่ง ตั้งเป็นตำบลโคกงาม เป็นตำบลลำดับ 7 ของทางอำเภอ จนถึงปัจจุบัน

## การแบ่งเขตการปกครอง
### การปกครองส่วนภูมิภาค
อำเภอบ้านฝางแบ่งพื้นที่การปกครองออกเป็น 7 ตำบล 77 หมู่บ้าน

### การปกครองส่วนท้องถิ่น
ท้องที่อำเภอบ้านฝางประกอบด้วยองค์กรปกครองส่วนท้องถิ่น 8 แห่ง ได้แก่
* **เทศบาลตำบลบ้านฝาง** ครอบคลุมพื้นที่ตำบลบ้านฝาง (เฉพาะพื้นที่หมู่ 12 และพื้นที่บางส่วนของหมู่ 1–3,9)
* **เทศบาลตำบลโนนฆ้อง** ครอบคลุมพื้นที่ตำบลโนนฆ้องทั้งตำบล
* **เทศบาลตำบลป่ามะนาว** ครอบคลุมพื้นที่ตำบลป่ามะนาวทั้งตำบล
* **เทศบาลตำบลโคกงาม** ครอบคลุมพื้นที่ตำบลโคกงามทั้งตำบล
* **เทศบาลตำบลหนองบัว** ครอบคลุมพื้นที่ตำบลหนองบัวทั้งตำบล 
* **เทศบาลตำบลแก่นฝาง** ครอบคลุมพื้นที่ตำบลบ้านฝาง (เฉพาะนอกเขตเทศบาลตำบลบ้านฝาง)
* **เทศบาลตำบลป่าหวายนั่ง** ครอบคลุมพื้นที่ตำบลป่าหวายนั่งทั้งตำบล
* **องค์การบริหารส่วนตำบลบ้านเหล่า** ครอบคลุมพื้นที่ตำบลบ้านเหล่าทั้งตำบล

## อ้างอิง

บ้านฝาง
เก่งกาจ จงใจพระ

**เก่งกาจ จงใจพระ** หรือ ศรีไพร ใจพระ อดีตดาราภาพยนตร์ ผู้กำกับภาพยนตร์ นักจัดรายการวิทยุ นักร้องเพลงลูกทุ่ง และผู้จัดการวงดนตรีลูกทุ่ง  โดยผลงานการแสดงที่เด่น ๆ ได้แก่ การรับบท *ไอ้แว่น* เพื่อนรักของ *ไอ้คล้าว* ในภาพยนตร์เรื่อง มนต์รักลูกทุ่ง ในปี พ.ศ. 2513 โดยแสดงคู่กับมิตร ชัยบัญชา และบุปผา สายชล ที่ต่อมากลายเป็นภรรยาของตนเอง

## ประวัติ
**เก่งกาจ จงใจพระ** เดิมมีชื่อว่า **ศรีไพร ใจพระ** เกิดเมื่อวันที่ 16 ตุลาคม พ.ศ. 2481 ที่ตำบลศาลเจ้าโรงทอง อำเภอวิเศษชัยชาญ จังหวัดอ่างทอง ในครอบครัวคนไทยเชื้อสายจีน 

ต่อมา ได้เปลี่ยนชื่อ และนามสกุล และศึกษาโหราศาสตร์มาตั้งแต่เด็ก จนกลายเป็นหมอดูชื่อดัง โดยมักจะให้คำทำนายเกี่ยวกับสถานการณ์บ้านเมืองตามสื่อมวลชนเป็นระยะ ๆ  โดยเริ่มงานครั้งแรกด้วยการเป็นคอลัมนิสต์โหรการเมืองในหนังสือพิมพ์เดลินิวส์ ในปี พ.ศ. 2518 ปี พ.ศ. 2530 ดำรงตำแหน่งนายกสมาคมศิลปินแห่งประเทศไทย

เคยเป็นพิธีกรในรายการ "นายมั่ง นายคง คนสองยุค" โดยใช้ชื่อว่า "นายคง" ร่วมกับ "นายมั่น" (ประสาน ศิลป์จารุ) ออกอากาศตอนเวลา 12.30 น. ทางสถานี TTV 2

## ครอบครัว
ชีวิตครอบครัวมีภรรยามาแล้วทั้งหมด 3 คน มีลูกที่เกิดกับภรรยาทั้ง 3 ทั้งหมด 6 คน โดยภรรยาคนปัจจุบันชื่อ มณฑา จงใจพระ

## ผลงานการแสดงภาพยนตร์

* ชาติลำชี (2512)
* นางกวัก (2512)
* ลูกกบ (2512)
* มนต์รักลูกทุ่ง (2513) รับบท ไอ้แว่น
* เสน่ห์ลูกทุ่ง (2513)
* ลูกทุ่งเข้ากรุง (2513)
* อยากดัง (2513)
* มนต์รักจากใจ (2514)
* เพลงรักลูกทุ่ง (2515)
* ขวัญใจลูกทุ่ง (2515) รับบท โก๋
* หยาดฝน (2515)
* อำนาจเงิน (2516)
* ส้มตำ (2516)
* อัศวิน 19 (2519)
* แหกค่ายนรกเดียนเบียนฟู (2520)
* มนต์รักแม่น้ำมูล (2520) รับบท ศรีไพร
* 7 ประจัญบาน (2520) รับบท ตังกวย แซ่ลี้
* หนึ่งต่อเจ็ด (2520) รับบท ตังกวย แซ่ลี้
* เมืองอลเวง (2520) รับบท พ่อของเขา
* ลูกโดด (2521) รับบท เจ็กโอย
* ผู้แทนมาแล้ว (2521)
* เพลิงตะวันอันตราย (2522)
* พ่อหอยโข่ง (2523) รับบท สุสานรถใจดี
* จู้ฮุกกรู (2524) รับบท พ่อของสุธิลักษณ์
* กะลาสีทีเด็ด (2524)
* ถล่มแผนจ้าวโลก (2525)
* คุณนายซาอุ (2525)
* นะโมโอเค (2557) รับบท หลวงพ่อธีร์
* ทองดี ฟันขาว (2560) รับบท หลวงพ่อ (รับเชิญ)
* ขุนพันธ์ 2 (2561) รับบท หลวงพ่อ
* ขุนพันธ์ 3 (2566) รับบท หลวงพ่อเอียด (รับเชิญ)

## ผลงานกำกับภาพยนตร์
* ขวัญใจลูกทุ่ง (2515)
* อำนาจเงิน (2516)
* ผู้แทนมาแล้ว (2521)
* คุณนายซาอุ (2525)

## อำนวยการสร้าง

* ขวัญใจลูกทุ่ง (2515)
* อำนาจเงิน (2516)

## อ้างอิง

## แหล่งข้อมูลอื่น
* 
* อาจารย์เก่งกาจ จงใจพระ (โหรพยากรณ์) คือใคร??? 
* 'เก่งกาจ จงใจพระ'ทำนาย 7 พรรค ดาวงใครดี-ดวงใครจู๋ 
 

หมวดหมู่:บุคคลจากอำเภอวิเศษชัยชาญ
หมวดหมู่:นักจัดรายการวิทยุ
หมวดหมู่:นักแสดงชายชาวไทย
หมวดหมู่:นักร้องลูกทุ่งชายชาวไทย
หมวดหมู่:นักโหราศาสตร์
หมวดหมู่:พิธีกรชาวไทย
หมวดหมู่:ผู้กำกับภาพยนตร์ชาวไทย
หมวดหมู่:วงดนตรีจุฬารัตน์
อำเภอบ้านค่าย

**บ้านค่าย** เป็นอำเภอหนึ่งของจังหวัดระยอง

## ที่ตั้งและอาณาเขต
อำเภอบ้านค่ายตั้งอยู่ทางตอนกลางค่อนไปทางทิศเหนือของจังหวัด มีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอำเภอปลวกแดงและอำเภอวังจันทร์
* **ทิศตะวันออก** ติดต่อกับอำเภอวังจันทร์และอำเภอเมืองระยอง
* **ทิศใต้** ติดต่อกับอำเภอเมืองระยอง
* **ทิศตะวันตก** ติดต่อกับอำเภอนิคมพัฒนา

ทั้งนี้อำเภอบ้านค่าย ยังได้ถูกแยกตำบลตาสิทธิ์กับตำบลละหารไปเป็นกิ่งอำเภอปลวกแดง ในปี พ.ศ. 2513 และยกฐานะเป็นอำเภอปี พ.ศ. 2522
นอกจากนี้ในปี พ.ศ. 2539 ยังได้แยกตำบลมาบข่ากับตำบลพนานิคม ไปเป็นกิ่งอำเภอนิคมพัฒนา และยกฐานะเป็นอำเภอดังกล่าวในปี พ.ศ. 2550

## การแบ่งเขตการปกครอง
### การปกครองส่วนภูมิภาค
อำเภอบ้านค่ายแบ่งพื้นที่การปกครองออกเป็น 7 ตำบล 66 หมู่บ้าน ได้แก่

### การปกครองส่วนท้องถิ่น
ท้องที่อำเภอบ้านค่ายประกอบด้วยองค์กรปกครองส่วนท้องถิ่น 8 แห่ง ได้แก่
* **เทศบาลตำบลบ้านค่าย** ครอบคลุมพื้นที่บางส่วนของตำบลบ้านค่ายและตำบลหนองละลอก
* **เทศบาลตำบลชากบก** ครอบคลุมพื้นที่ตำบลชากบกทั้งตำบล
* **เทศบาลตำบลบ้านค่ายพัฒนา** ครอบคลุมพื้นที่ตำบลบ้านค่าย (นอกเขตเทศบาลตำบลบ้านค่าย)
* **เทศบาลตำบลหนองบัว** ครอบคลุมพื้นที่ตำบลหนองบัวทั้งตำบล
* **องค์การบริหารส่วนตำบลหนองละลอก** ครอบคลุมพื้นที่ตำบลหนองละลอก (นอกเขตเทศบาลตำบลบ้านค่าย)
* **องค์การบริหารส่วนตำบลหนองตะพาน** ครอบคลุมพื้นที่ตำบลหนองตะพานทั้งตำบล
* **องค์การบริหารส่วนตำบลตาขัน** ครอบคลุมพื้นที่ตำบลตาขันทั้งตำบล
* **องค์การบริหารส่วนตำบลบางบุตร** ครอบคลุมพื้นที่ตำบลบางบุตรทั้งตำบล

## สถานที่ท่องเที่ยว
*สวนสุภัทราแลนด์ (สวนผลไม้) ต.หนองละลอก
*วัดละหารไร่ (หลวงปู่ทิม) ต.หนองละลอก
*วัดตาขัน ต.ตาขัน
*วัดหนองกรับ ต.หนองบัว

บ้านค่าย
หมวดหมู่:อำเภอบ้านค่าย
อำเภอปลวกแดง

**ปลวกแดง** เป็นอำเภอหนึ่งของจังหวัดระยอง

## ที่ตั้งและอาณาเขต
อำเภอปลวกแดงมีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอำเภอศรีราชาและอำเภอหนองใหญ่ (จังหวัดชลบุรี)
* **ทิศตะวันออก** ติดต่อกับอำเภอวังจันทร์และอำเภอบ้านค่าย
* **ทิศใต้** ติดต่อกับอำเภอบ้านค่ายและอำเภอนิคมพัฒนา
* **ทิศตะวันตก** ติดต่อกับอำเภอบางละมุง (จังหวัดชลบุรี)

## ประวัติ
ปลวกแดง เป็นชื่อหมู่บ้านหนึ่งในตำบลละหาร อำเภอบ้านค่าย ต่อมาได้แยกหมู่ที่ 6–12 ของตำบลละหารตั้งเป็นตำบลตาสิทธิ์ บ้านปลวกแดงจึงย้ายมาขึ้นกับตำบลตาสิทธิ์ ต่อมา พ.ศ. 2513 กำนัน ผู้ใหญ่บ้าน ราษฎรตำบลละหาร กับตำบลตาสิทธิ์ รวม 2 ตำบล ได้พิจารณาว่าสภาพทางภูมิศาสตร์ ลักษณะความเป็นอยู่ การประกอบอาชีพ แนวโน้มมีความเจริญในอนาคต และความเห็นชอบของคณะกรรมการหมู่บ้าน สภาตำบล หัวหน้าส่วนราชการประจำอำเภอ จังหวัด สภาจังหวัด สมาชิกสภาผู้แทนราษฎร และกระทรวงมหาดไทย จึงได้ประกาศเขตท้องที่อำเภอบ้านค่ายแยกพื้นที่ตำบลตาสิทธิ์ และตำบลละหาร ออกมาตั้งเป็น กิ่งอำเภอปลวกแดง**** ตามประกาศกระทรวงมหาดไทยลงวันที่ 1 มิถุนายน พ.ศ. 2513 โดยมีผลบังคับตั้งแต่วันที่ 14 พฤษภาคม ปีเดียวกัน โดยตั้งที่ว่าการกิ่งอำเภอและศูนย์ราชการต่าง ๆ ในพื้นที่หมู่ที่ 1 บ้านปลวกแดง ตำบลตาสิทธิ์

ขณะจัดตั้งกิ่งอำเภอได้เพียง 3 เดือน ประชาชนในพื้นที่หมู่ที่ 1–3 (ในขณะนั้น) ตำบลละหาร และหมู่ที่ 1–2 (ในขณะนั้น) ตำบลตาสิทธิ์ได้แจ้งแก่ทางราชการว่า ยังสะดวกในการติดต่อราชการกับอำเภอบ้านค่าย ใน พ.ศ. 2513 จึงแยกพื้นที่ 5 หมู่บ้านกลับเข้าเขตการปกครองของทางอำเภอบ้านค่าย โดย 3 หมู่บ้านของตำบลละหาร ตั้งเป็นหมู่ที่ 5–7 ตำบลบางบุตร และ 2 หมู่บ้านของตำบลตาสิทธิ์ ตั้งเป็นหมู่ที่ 7–8 ตำบลหนองละลอก 

ใน พ.ศ. 2518 ทางราชการเห็นว่าตำบลตาสิทธิ์มีพื้นที่ขนาดใหญ่ จึงแยก 10 หมู่บ้าน ตั้งเป็นตำบลปลวกแดง ต่อมาใน พ.ศ. 2521 ได้ตั้งตำบลแม่น้ำคู้ แยกออกจากตำบลปลวกแดง เนื่องจากหลักเกณฑ์ต้องมีตำบลไม่น้อยกว่า 4 ตำบล (ในพื้นที่ห่างไกล) ก่อนที่จะยกฐานะขึ้นเป็นอำเภออย่างเป็นทางการ ในวันที่ 25 มีนาคม พ.ศ. 2522 ก่อนที่จะตั้งตำบลลำดับที่ 5 โดยแยก 4 หมู่บ้านของตำบลปลวกแดง ตั้งเป็นตำบลมาบยางพร ใน พ.ศ. 2525 และตั้งตำบลหนองไร่ ใน พ.ศ. 2531 โดยแยก 6 หมู่บ้านของตำบลละหาร

## การแบ่งเขตการปกครอง
### การปกครองส่วนภูมิภาค
อำเภอปลวกแดงแบ่งพื้นที่การปกครองออกเป็น 6 ตำบล 34 หมู่บ้าน ได้แก่

### การปกครองส่วนท้องถิ่น
ท้องที่อำเภอปลวกแดงประกอบด้วยองค์กรปกครองส่วนท้องถิ่น 8 แห่ง ได้แก่
* **[[เทศบาลตำบลจอมพลเจ้าพระยา]]** ครอบคลุมพื้นที่ตำบลตาสิทธิ์ เฉพาะบางส่วนของหมู่ที่ 3
* **เทศบาลตำบลบ้านปลวกแดง** ครอบคลุมพื้นที่ตำบลปลวกแดง เฉพาะบางส่วนของหมู่ที่ 1
* **เทศบาลตำบลปลวกแดง** ครอบคลุมพื้นที่ตำบลปลวกแดง (นอกเขตเทศบาลตำบลบ้านปลวกแดง)
* **เทศบาลตำบลแม่น้ำคู้** ครอบคลุมพื้นที่ตำบลแม่น้ำคู้ทั้งตำบล
* **องค์การบริหารส่วนตำบลตาสิทธิ์** ครอบคลุมพื้นที่ตำบลตาสิทธิ์ (นอกเขตเทศบาลตำบลจอมพลเจ้าพระยา)
* **องค์การบริหารส่วนตำบลละหาร** ครอบคลุมพื้นที่ตำบลละหารทั้งตำบล
* **องค์การบริหารส่วนตำบลมาบยางพร** ครอบคลุมพื้นที่ตำบลมาบยางพรทั้งตำบล
* **องค์การบริหารส่วนตำบลหนองไร่** ครอบคลุมพื้นที่ตำบลหนองไร่ทั้งตำบล

## กีฬา
อำเภอปลวกแดงมีสโมสรฟุตบอลอาชีพหนึ่งแห่ง คือ สโมสรฟุตบอลปลวกแดง ยูไนเต็ด ซึ่งปัจจุบันแข่งขันในไทยลีก 3 โซนภาคตะวันออก

## อ้างอิง

ปลวกแดง
การเกิดเซลล์สืบพันธุ์

**การเกิดเซลล์สืบพันธุ์** () คือกระบวนการอย่างหนึ่งในสิ่งมีชีวิต ซึ่งเป็นการแบ่งเซลล์และทำให้เกิดความแตกต่างกันของเซลล์แม่ (gametocyte) ที่มีโครโมโซมสองชุด (diploid) หรือชุดเดียว (haploid) ให้กลายเป็นเซลล์สืบพันธุ์ (gamete) ที่มีโครโมโซมเพียงชุดเดียว การเกิดเซลล์สืบพันธุ์เกิดจากการแบ่งเซลล์แบบไมโอซิส (meiosis) หรือไมโทซิส (mitosis) ขึ้นอยู่กับวงจรชีวิตของสิ่งมีชีวิตนั้นๆ

## การเกิดเซลล์สืบพันธุ์ในสัตว์
thumb|300px|แผนภาพแสดงการแบ่งตัวของเซลล์แม่จนได้เซลล์สืบพันธุ์
สัตว์ประเภทต่างๆ จะสร้างเซลล์สืบพันธุ์โดยตรงด้วยการแบ่งเซลล์แบบไมโอซิสด้วยอวัยวะที่เรียกว่าต่อมบ่งเพศ (gonad) สัตว์สปีชีส์หนึ่งๆ ที่ขยายพันธุ์แบบอาศัยเพศมีรูปแบบการสร้างเซลล์สืบพันธุ์ที่แตกต่างกันออกไปดังนี้
* ในเพศผู้เรียกว่า การสร้างสเปิร์ม (spermatogenesis) เกิดขึ้นที่อัณฑะ
* ในเพศเมียเรียกว่า การสร้างไข่ (oogenesis) เกิดขึ้นที่รังไข่
ถึงแม้ใช้อวัยวะที่แตกต่างกันแต่กระบวนการนั้นยังมีรูปแบบที่เหมือนกัน กล่าวคือ เซลล์ตั้งต้นจะเรียกว่าแกมีโทโกเนียม (gametogonium) จะแบ่งตัวแบบไมโทซิสเข้าสู่ช่วงแกมีโทไซต์ระยะแรก (primary gametocyte) และแบ่งตัวแบบไมโอซิสเข้าสู่แกมีโทไซต์ระยะที่สอง (secondary gametocyte) แล้วแบ่งเซลล์แบบไมโอซิสอีกครั้งจนได้แกมีทิด (gametid) จำนวน 4 เซลล์ต่อเซลล์แม่ 1 เซลล์ สุดท้ายแกมีทิดจะเจริญไปเป็นสเปิร์มหรือไข่ ซึ่งเป็นแกมีต (gamete) ในขั้นตอนสุดท้าย พอสรุปได้ดังนี้

: * สมมติให้เป็นจำนวนโครโมโซมของมนุษย์ ซึ่งมี 23 คู่

หมวดหมู่:ชีววิทยาการเจริญ
หมวดหมู่:ระบบสืบพันธุ์
หมวดหมู่:เซลล์สืบพันธุ์
ขจรศักดิ์ รัตนนิสสัย

**ขจรศักดิ์ รัตนนิสสัย**  มีชื่อเสียงจากการแสดงนำในภาพยนตร์เรื่อง "รักแรกอุ้ม" ในปี พ.ศ. 2531 และ "พริกขี้หนูกับหมูแฮม" ในปี พ.ศ. 2532 จากนั้นในปี พ.ศ. 2534 ได้แสดงในบท ตวง ในภาพยนตร์ฟิล์มนัวร์เรื่องแรกของวงการภาพยนตร์ไทย คือ กะโหลกบางตายช้า กะโหลกหนาตายก่อน ประกบคู่กับ สุรศักดิ์ วงษ์ไทย และ อังคณา ทิมดี

จากนั้นในปี พ.ศ. 2536 ด้วยท่าทีที่ยียวน ชอบหลิ่วตาและทำปากเบ้เหมือนโรเบิร์ต มิตชั่ม ดาราฮอลลีวู้ด ขจรศักดิ์จึงได้ออกอัลบั้มเพลงในสังกัดแกรมมี่ในมาดกวน ๆ ในชื่อชุด "สงวนลิขสิทธิ์" มีเพลงที่ฮิตและได้รับความนิยมมาจนปัจจุบัน คือ *"อย่าคิดมาก", "ใครไม่เกี่ยวก็ถอยไป", "พ่อ"* เป็นต้น

หลังจากนั้น บทบาทในวงการบันเทิงของขจรศักดิ์ก็ได้ห่างหายไป จนปัจจุบัน ได้รับบทเป็นตัวประกอบในภาพยนตร์บางเรื่องบ้าง เช่น เสือ โจรพันธุ์เสือ ในปี พ.ศ. 2541, 102 ปิดกรุงเทพปล้น ในปี พ.ศ. 2547, รักสยามเท่าฟ้า ในปี พ.ศ. 2551 เป็นต้น

## ผลงานเพลง

* สงวนลิขสิทธิ์ (2 ตุลาคม 2536)

## อัลบั้มพิเศษ

* Rock Zone (8 พฤษภาคม 2538)

## ผลงานการแสดง

### ภาพยนตร์

* รักแรกอุ้ม (2531) - นนท์
* 2482 นักโทษประหาร (2531)
* พริกขี้หนูกับหมูแฮม (2532) - จอน
* ไอ้คุณผี (2534) - ดร. ลออ หมอผี
* กะโหลกบางตายช้า กะโหลกหนาตายก่อน (2534) - ตวง
* อนึ่ง คิดถึงพอสังเขป (2535) (รับเชิญ)
* เสือ โจรพันธุ์เสือ (2541) - นิวัฒน์
* แตก 4 รักโลภ โกรธ เลว (2542) - แจ็ค
* ดอกไม้ในทางปืน (2542) - มือปืนดอกไม้จันทร์
* ยุวชนทหาร เปิดเทอมไปรบ (2543) - สิบเอกสำราญ
* ชื่อชอบชวนหาเรื่อง (2546) (รับเชิญ)
* 102 ปิดกรุงเทพปล้น (2547) - เสธ
* ลาง-หลอก-หลอน (2549) - วิทย์
* รักสยามเท่าฟ้า (2551) - หลวงกาจ
* ๔๐๐ นักรบ ขุนรองปลัดชู (2561) - พระยารัตนาธิเบศร์
* Where We Belong ที่ตรงนั้น มีฉันหรือเปล่า (2562) - พ่อของซู

### ละครโทรทัศน์

### มิวสิกวิดีโอ
* ลงเอย อัสนี-วสันต์
* เราสามคน อิทธิ พลางกูร
* รอยร้าว อิทธิ พลางกูร
* ไม่ต้องการเห็นบางคน (ที่ไม่รักกัน) ตู่ นันทิดา แก้วบัวสาย
* ตัดสินใจ เสาวลักษณ์ ลีละบุตร

### โฆษณา
* ไบร์สครีมเจล

### คอนเสิร์ต
* คอนเสิร์ต รสชาติมาช่า (รับเชิญ) (21 สิงหาคม 2536)
* คอนเสิร์ต ขจรศักดิ์ โลกดนตรี (19 กันยายน 2536)
* คอนเสิร์ต 10 ปี แกรมมี่ (9 มกราคม 2537)
* คอนเสิร์ต ประสานใจสู้ภัยเอดส์ (2537)
* คอนเสิร์ต Earth Day Concert ครั้งที่ 4 (23 เมษายน 2537)
* คอนเสิร์ต แบบ เบิร์ด เบิร์ด โชว์ 1994 ตอน อยากเห็นท้องฟ้า...เป็นอย่างในฝัน (รับเชิญ) (16 - 28 สิงหาคม 2537)
* คอนเสิร์ต Earth Day Concert ครั้งที่ 5 ตอน เพลงร็อค พลิกโลก (22 เมษายน 2538)
* คอนเสิร์ต ทองหล่อเล่นสด (2 กรกฎาคม 2560)
* คอนเสิร์ต Green Concert #22 The Lost Rock Songs (7 - 8 กันยายน 2562)

## อ้างอิง
* 
* 
* ขจรศักดิ์ รัตนนิสัย จอน ประวัติ ที่เว็บ Nangdee.com

หมวดหมู่:นักแสดงชายชาวไทย
หมวดหมู่:นักแสดงชายชาวไทยในศตวรรษที่ 20
หมวดหมู่:นักแสดงภาพยนตร์ชายชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:นายแบบไทย
หมวดหมู่:นักร้องชายชาวไทย
หมวดหมู่:ศิลปินสังกัดจีเอ็มเอ็ม มิวสิค
ไอเอ็มไอ ทาวอร์ ทาร์ 21

**ทาวอร์ ทาร์ 21** (IMI Tavor TAR-21) เป็นปืนเล็กยาวรุ่นใหม่ของอิสราเอล ออกแบบตั้งแต่ พ.ศ. 2534 เริ่มทดสอบตั้งแต่ พ.ศ. 2542–2543 และเริ่มประจำการตั้งแต่ พ.ศ. 2545 ในกองทัพโคลอมเบีย, คอสตาริกา, จอร์เจีย, กัวเตมาลา, อิสราเอล, อินเดีย และโปรตุเกส

ชื่อ TAR-21 ย่อมาจาก "**Tavor Assault Rifle - 21st Century**" หมายความว่า เป็นปืนเล็กยาวของศตวรรษที่ 21

## ประจำการ

### ไทย
กองทัพบกไทยได้ทำสัญญาสั่งซื้อ ทาวอร์ ทาร์ 21 เข้าประจำการ จำนวน 15,000 กระบอก ในปี พ.ศ. 2550–2552 และเข้าประจำการในชื่อว่า**"ปืนเล็กยาว แบบ 50 (ปลย. 50)"** โดยเข้าประจำการในกรมทหารราบที่ 31 รักษาพระองค์ โดยปัจจุบันกองทัพบกมีไอเอ็มไอ ทาวอร์ ทาร์ 21 มีทั้งหมด 4 แบบ คือ

# ทาร์ 21 (TAR-21)
# เอ็มทาร์ 21 (MTAR-21)
# ซีทาร์ 21 (CTAR-21)
# เอสทาร์ 21 (STAR-21)

ปัจจุบัน กองทัพบกไทยมี ปลย.50 หรือทาวอร์ เข้าประจำการทั้งหมด 73,000 กระบอกเพื่อทดแทนปืนเอ็ม 16 เอ 1 ยอดการจัดหาทั้งหมด 106,203 กระบอก จากนั้นกองทัพเรือก็ได้จัดหา ปลย.50 รุ่น X95 เข้าประจำการหน่วยบัญชาการนาวิกโยธิน

## การออกแบบ
ทาวอร์ ทาร์-21 ถูกดีไซน์ให้เห็นถึงการใช้งานง่ายมีน้ำหนักที่ไม่หนักมาก สามารถถือได้ด้วยมือข้างเดียว รวมถึงการเล็ง ซึ่งในการเล็งเป้านั้น จะมีกล้องสำหรับเล็ง โดยมีจุดอยู่ในลำกล้อง เมื่อจะยิงก็ให้จุดที่อยู่ใน กล้อง ให้ตรงกับจุดที่ยิง ก็จะตรงพอดี ที่สำคัญ ปืนจะมีสองแบบ คือสำหรับคนถนัดซ้าย กับคนถนัดขวา ก็มีที่ขึ้นลำที่ต่างกันไป ด้านแมกกาซีนที่ใช้ใส่กระสุนก็จะเหมือน เอ็ม 16 ทั่วไป

## แหล่งข้อมูลอื่น

*อาวุธปืนประจำกาย Tavor TAR-21 
*กองทัพเสนอครม.ซื้อปืนอีกเกือบพันล้าน (TARVO รุ่น TAR-21) 
*Israel Weapon Industries (I.W.I.): TAVOR T.A.R 21 5.56 mm 
*Israel Weapon Industries (I.W.I.): Micro TAVOR M.T.A.R 21 5.56 mm / 9 X 19 mm 
*Tavor Israeli Weapons: The TAR-21 Tavor assault rifle
*Tavor-2  : Tavor-2 Advanced Assault rifle and Micro-Tavor 
*Modern Firearms 
*Arms World
*Israel's Infantry 2000 program 
*Multi-Purpose munitions for the Tavor 
*Tavor Program Update 

หมวดหมู่:ปืนเล็กยาวจู่โจม
หมวดหมู่:สิ่งประดิษฐ์ของอิสราเอล
แกมีโทโกเนียม

**แกมีโทโกเนียม** (, พหูพจน์: gametogonia) หมายถึงเซลล์สืบพันธุ์ในระยะที่กำลังจะแบ่งตัวเป็นแกมีโทไซต์ (gametocyte) หรือเซลล์แม่ ในกระบวนการของการเกิดเซลล์สืบพันธุ์ (gametogenesis) แกมีโทโกเนียมในเพศผู้จะเรียกว่าสเปอร์มาโทโกเนียม (spermatogonium) ส่วนในเพศเมียจะเรียกว่าโอโอโกเนียม (oogonium)

หมวดหมู่:เซลล์สืบพันธุ์
แกมีโทไซต์

thumb|300px|แกมีโทไฟต์อยู่ในแถวแรกและแถวที่สอง
**แกมีโทไซต์** () หมายถึงเซลล์สืบพันธุ์ที่แบ่งตัวแบบไมโทซิสแล้วได้แกมีโทไซต์อื่น หรือแบ่งตัวแบบไมโอซิสแล้วได้เป็นแกมีทิด (gametid) ในกระบวนการการเกิดเซลล์สืบพันธุ์ (gametogenesis) แกมีโทไซต์ในเพศผู้เรียกว่าสเปอร์มาโทไซต์ (spermatocyte) ส่วนในเพศเมียเรียกว่าโอโอไซต์ (oocyte) 

หมวดหมู่:เซลล์สืบพันธุ์
เซลล์สืบพันธุ์

**เซลล์สืบพันธุ์** ()เป็นสิ่งสุดท้ายจากการเกิดเซลล์สืบพันธุ์ (gametogenesis) ในสิ่งมีชีวิตที่ขยายพันธุ์แบบอาศัยเพศ เซลล์จะรวมเข้ากับเซลล์สืบพันธุ์อื่นในการปฏิสนธิ จากนั้นไซโกตจึงเจริญเป็นเอ็มบริโอ (embryo) หรือตัวอ่อนของทารกนั้น แกมีตในเพศผู้เรียกว่า สเปิร์ม (sperm) ส่วนเซลล์ในเพศเมียเรียกว่า รังไข่ (ovary)เป็นที่เติบโตของเด็กในครรภ์

หมวดหมู่:พันธุศาสตร์คลาสสิก
หมวดหมู่:เซลล์สืบพันธุ์
หมวดหมู่:วิวัฒนาการ
หมวดหมู่:ระบบสืบพันธุ์
ระบบไฟฟ้าเครื่องกลจุลภาค

**ระบบไฟฟ้าเครื่องกลจุลภาค** ( ; MEMS) เป็นคำที่ใช้เรียกในประเทศสหรัฐอเมริกาและประเทศอื่นๆ ส่วนประเทศในทวีปยุโรปจะเรียกว่า ระะบบจุลภาค (Microsystems) ระบบไฟฟ้าเครื่องกลจุลภาค คือ อุปกรณ์ที่มีขนาดอยู่ในช่วงระดับไมโครเมตร (10-6 เมตร หรือ หนึ่งส่วนหนึ่งล้านเมตร) และมิลลิเมตร (10-3 หรือ หนึ่งส่วนหนึ่งพันเมตร) หรือระหว่าง 1 ไมโครเมตร และ 1 มิลลิเมตร ซึ่งรวมส่วนประกอบทางวิศวกรรมไฟฟ้าและวิศวกรรมเครื่องกลเข้าไว้ด้วยกัน โดยอุปกรณ์อาจมีความสามารถในการรับรู้ คำนวณประมวลผล ตอบสนอง ควบคุม สื่อสาร และมีแหล่งพลังงานรวมอยู่ภายในตัวเอง

## อ้างอิง

* Gad-el-Hak, M. (2002). The MEMS handbook. Boca Raton, FL, CRC Press.
* Senturia, S. D. (2001). Microsystem design. New York, NY, Springer.
* Madou, M. J. (2002). Fundamentals of microfabrication : the science of miniaturization. Boca Raton, FL, CRC Press.

## ดูเพิ่ม
* ไมโครเทคโนโลยี
* การออกแบบระบบไฟฟ้าเครื่องกลจุลภาค  บน วิกิตำรา (Wikibooks)

หมวดหมู่:ไมโครเทคโนโลยี
หมวดหมู่:วิศวกรรมไฟฟ้า
หมวดหมู่:วิศวกรรมเครื่องกล
อสุจิ

**อสุจิ** สามารถหมายถึงสารผสมระหว่าง
* ตัวอสุจิ หรือ สเปิร์ม (sperm)
* น้ำอสุจิ หรือ ซีเมน (semen, sperma)
แกมีทิด

**แกมีทิด** () คือเซลล์สืบพันธุ์ที่เป็นผลมาจากการแบ่งตัวแบบไมโอซิสของแกมีโทไซต์ (gametocyte) ในการเกิดเซลล์สืบพันธุ์ (gametogenesis) แกมีทิดในเพศผู้เรียกว่าสเปอร์มาทิด (spermatid) ส่วนในเพศเมียเรียกว่าโอโอทิด (ootid)

หมวดหมู่:เซลล์สืบพันธุ์
ขนมปังขาไก่

**ขนมปังขาไก่** คือขนมฝรั่งชนิดหนึ่งที่ทำมาจากแป้งสาลีและส่วนผสมอื่น ๆ แล้วปั้นเป็นแท่งแล้วนำไปอบกรอบ เป็นสีเหลือง มีรสเค็มเล็กน้อย

หมวดหมู่:อาหารว่าง
หมวดหมู่:อาหารไทย
อำเภอแกดำ

**แกดำ** เป็นอำเภอหนึ่งของจังหวัดมหาสารคาม มีพื้นที่ใหญ่เป็นอันดับ 12 ของจังหวัดและมีประชากรมากเป็นอันดับ 12 ของจังหวัด เช่นกัน

## ประวัติ
อำเภอแกดำ จังหวัดมหาสารคาม ได้ก่อตั้งเป็นกิ่งอำเภอแกดำขึ้น เมื่อวันที่ 3 มกราคม พ.ศ. 2520 โดยแยกออกจากอำเภอเมืองมหาสารคาม เนื่องจากมีสภาพทุรกันดาร ห่างจากตัวเมืองมหาสารคาม การเดินทางคมนาคมไม่สะดวก ในครั้งแรกกิ่งอำเภอแกดำประกอบด้วย 3 ตำบล คือ ตำบลแกดำ ตำบลหนองกุง ตำบลมิตรภาพต่อมาได้ขยายออกอีก 2 ตำบล คือ ตำบลวังแสง แยกออกจากตำบลแกดำ และตำบลโนนภิบาล แยกออกจากตำบลหนองกุงรวมเป็น 5 ตำบล กิ่งอำเภอแกดำได้ยกฐานะเป็นอำเภอแกดำ เมื่อวันที่ 1 มกราคม พ.ศ. 2531

## ที่ตั้งและอาณาเขต
อำเภอแกดำมีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอำเภอเมืองมหาสารคาม
* **ทิศตะวันออก** ติดต่อกับอำเภอศรีสมเด็จ (จังหวัดร้อยเอ็ด)
* **ทิศใต้** ติดต่อกับอำเภอวาปีปทุม
* **ทิศตะวันตก** ติดต่อกับอำเภอเมืองมหาสารคาม

## การแบ่งเขตการปกครอง
### การปกครองส่วนภูมิภาค
อำเภอแกดำแบ่งพื้นที่การปกครองออกเป็น 5 ตำบล 89 หมู่บ้าน ได้แก่

### การปกครองส่วนท้องถิ่น
ท้องที่อำเภอแกดำประกอบด้วยองค์กรปกครองส่วนท้องถิ่น 6 แห่ง ได้แก่
* **เทศบาลตำบลแกดำ** ครอบคลุมพื้นที่บางส่วนของตำบลแกดำ
* **เทศบาลตำบลมิตรภาพ ** ครอบคลุมพื้นที่ตำบลมิตรภาพทั้งตำบล
* **องค์การบริหารส่วนตำบลแกดำ ** ครอบคลุมพื้นที่ตำบลแกดำ (เฉพาะนอกเขตเทศบาลตำบลแกดำ)
* **องค์การบริหารส่วนตำบลวังแสง ** ครอบคลุมพื้นที่ตำบลวังแสงทั้งตำบล
* **องค์การบริหารส่วนตำบลหนองกุง ** ครอบคลุมพื้นที่ตำบลหนองกุงทั้งตำบล
* **องค์การบริหารส่วนตำบลโนนภิบาล ** ครอบคลุมพื้นที่ตำบลโนนภิบาลทั้งตำบล

## ประเพณีและวัฒนธรรม
อำเภอแกดำได้ถือเอาขนบธรรมเนียมประเพณีตามฮีตสิบสอง ประเพณีทำบุญสิบสองเดือนไทอีสาน ดังนี้ 

#**เดือนอ้าย** บุญข้าวกรรม
#**เดือนยี่	** ประเพณีบุญคูณลาน
#**เดือนสาม** บุญข้าวจี่ 
#**เดือนสี่** บุญพระเวส หรือ บุญมหาชาติ (เทศมหาชาติ) 
#**เดือนห้า** ประเพณีบุญสงกรานต์ 
#**เดือนหก** ประเพณีบุญบั้งไฟ 
#**เดือนเจ็ด** ประเพณีบุญซำฮะ (บุญเบิกฟ้า) 
#**เดือนแปด** บุญเข้าพรรษา 
#**เดือนเก้า** บุญข้าวประดับดิน 
#**เดือนสิบ** บุญข้าวสากหรือสลากภัต 
#**เดือนสิบเอ็ด** บุญออกพรรษา 
#**เดือนสิบสอง** บุญกฐิน 

## สถานที่สำคัญ
* อนุสรณ์สถานดอนหลวงปู่จ้อย
* อ่างเก็บน้ำแกดำ (หนองแกดำ)
* วัดดาวดึงส์แกดำ
* สะพานไม้แกดำ (ขัว)
* วัดหนองหูลิง ตำบลมิตรภาพ
* กู่โนนพระ ตำบลวังแสง

## อ้างอิง

กแด
การเลือกตั้งสมาชิกสภาผู้แทนราษฎรสยามเป็นการทั่วไป พ.ศ. 2476

**การเลือกตั้งสมาชิกสภาผู้แทนราษฎรสยามเป็นการทั่วไป พ.ศ. 2476** มีขึ้นเมื่อวันที่ 15 พฤศจิกายน พ.ศ. 2476 เป็นการเลือกตั้งครั้งแรกในสยาม เพื่อเลือก ส.ส. จำนวน 78 ที่นั่ง จาก 156 ที่นั่งของสภาผู้แทนราษฎร ส่วนอีก 78 ที่นั่ง ได้รับการแต่งตั้งจากพระบาทสมเด็จพระปกเกล้าเจ้าอยู่หัว เป็นการเลือกตั้งทางอ้อมโดยให้ผู้มีสิทธิเลือกตั้งเลือกผู้แทนตำบลระหว่างวันที่ 10 ตุลาคม ถึง 15 พฤศจิกายน

ขณะนั้นยังไม่มีพรรคการเมือง ดังนั้น ผู้สมัครทุกคนจึงลงสมัครเป็นผู้สมัครอิสระ ผู้มีสิทธิเลือกตั้งคิดเป็น 41.5%

ที่มาของการเลือกตั้งครั้งนี้ เกิดขึ้นหลังที่เหตุการณ์กบฏบวรเดชยุติลงในวันที่ 28 ตุลาคม พ.ศ. 2476 เมื่อ พันเอกพระยาพหลพลพยุหเสนา นายกรัฐมนตรีได้แถลงต่อรัฐสภาว่ารัฐบาลได้ปราบกบฏเป็นที่เรียบร้อยแล้ว เมื่อบ้านเมืองสงบแล้ว จำต้องมีการเลือกตั้งเกิดขึ้น

ในขณะนั้นประเทศไทย (ยังคงใช้ชื่อว่า สยาม) แบ่งการปกครองเป็นจังหวัด มีจังหวัดทั้งสิ้น 70 จังหวัด ตามรัฐธรรมนูญแห่งราชอาณาจักรสยาม พุทธศักราช 2475 แล้ว สามารถเลือกสมาชิกสภาผู้แทนราษฎร (ส.ส.) ประเภทที่หนึ่ง ได้ทั้งหมด 78 คน โดยส่วนใหญ่จะสามารถเลือกผู้แทนฯได้จังหวัดละคน มีบางจังหวัดที่มีผู้แทนฯได้มากกว่าหนึ่งคน ได้แก่ จังหวัดเชียงใหม่, จังหวัดร้อยเอ็ด, จังหวัดมหาสารคาม, จังหวัดนครราชสีมา มีผู้แทนฯได้ 2 คน ขณะที่จังหวัดพระนครและจังหวัดอุบลราชธานี มีผู้แทนฯได้ 3 คน ซึ่งขณะนั้นรัฐธรรมนูญกำหนดอัตราประชากร 200,000 คนต่อการมีผู้แทนฯได้หนึ่งคน

และบวกรวมกับสมาชิกสภาผู้แทนราษฎรประเภทที่สอง ที่พระมหากษัตริย์ทรงแต่งตั้งขึ้นอีก 78 คน รวมทั้งสิ้นเป็น 156 คน

ซึ่งการเลือกตั้งครั้งนั้น เป็นการเลือกตั้งทางอ้อม โดยได้มีพระราชกฤษฎีกากำหนดให้กรมการอำเภอ ดำเนินการเลือกตั้งผู้แทนตำบลขึ้นทั่วประเทศในวันที่ 1 ตุลาคม ถึงวันที่ 15 พฤศจิกายน พ.ศ. 2476 จากนั้นผู้แทนตำบลก็จะไปเลือกสมาชิกสภาผู้แทนราษฎรอีกขั้นหนึ่ง

ในขณะนั้นมีผู้มีสิทธิออกเสียงอยู่ทั้งหมด 4,278,231 คน มีผู้ออกไปใช้สิทธิทั้งหมด 1,773,532 คน คิดเป็นร้อยละ 41.45 โดยจังหวัดที่มีผู้ไปใช้สิทธิมากที่สุด คือ จังหวัดเพชรบุรี คิดเป็นร้อยละ 78.82 และจังหวัดที่มีผู้ออกไปใช้สิทธิน้อยที่สุด คือ จังหวัดแม่ฮ่องสอน คิดเป็นร้อยละ 17.71

ซึ่งสมาชิกสภาผู้แทนราษฎรที่มาจากการเลือกตั้งครั้งแรกนี้นั้น ที่ได้กลายมาเป็นนักการเมืองที่มีชื่อเสียงและมีบทบาทในเวลาต่อมา ได้แก่ นายทองอินทร์ ภูริพัฒน์, นายเลียง ไชยกาล, นายโชติ คุ้มพันธ์ เป็นต้น

หลังการเลือกตั้ง ได้มีการจัดตั้งคณะรัฐบาลขึ้นมาใหม่ โดยเสียงส่วนใหญ่เลือกเอา พระยาพหลพลพยุหเสนา เป็นนายกรัฐมนตรีอีกครั้งหนึ่ง (เป็นสมัยที่ 2) และถือเป็นคณะรัฐมนตรีคณะที่ 5 ของไทย ซึ่งคณะรัฐมนตรีคณะนี้ได้สิ้นสุดลงเมื่อวันที่ 22 กันยายน พ.ศ. 2477

## ดูเพิ่ม
* สภาผู้แทนราษฎรไทย ชุดที่ 1

## อ้างอิง

## แหล่งข้อมูลอื่น
* โคทม อารียา, สารานุกรมรัฐธรรมนูญแห่งราชอาณาจักรไทย (พ.ศ. ๒๕๔๐) หมวดองค์กรทางการเมือง เรื่อง ๕. ระบบการเลือกตั้ง, กรุงเทพฯ : องค์การค้าของคุรุสภา, 2544, หน้า 11. ISBN 974-00-8586-5
* สิริรัตน์ เรืองวงษ์วาร, ประวัติศาสตร์การเมืองไทย ตั้งแต่เปลี่ยนแปลงการปกครอง พ.ศ. 2475 จนถึงปัจจุบัน, กรุงเทพฯ : สำนักพิมพ์มหาวิทยาลัยรามคำแหง, 2539, หน้า 111. ISBN 974-599-876-1

2476
หมวดหมู่:การเลือกตั้งใน พ.ศ. 2476
หมวดหมู่:ประเทศสยามในปี พ.ศ. 2476
หมวดหมู่:เหตุการณ์ในสยามในเดือนพฤศจิกายน พ.ศ. 2476
หมวดหมู่:การเลือกตั้งในสยามในปี พ.ศ. 2476
ทอดด์ ลาเวลล์

**ทอดด์ ทองดี**  มีชื่อจริงว่า** โทมัส เจมส์ ลาเวลล์** () เกิดเมื่อวันที่ 20 เมษายน พ.ศ. 2506 เป็นนักร้อง นักแต่งเพลง นักดนตรีชาวอเมริกันที่มาใช้ชีวิตอยู่ในประเทศไทยนานหลายปี 

อดีตเป็นพิธีกรรายการโทรทัศน์ คุณพระช่วย ร่วมกับภาณุพันธ์ ครุฑโต และพงษ์ศักดิ์ พงษ์สุวรรณ และเป็นพีธีกรเช้าที่หมอชิต ช่อง 7 HD ของ Tero Entertainment ช่วง Good News by Todd Tongdee แต่ภายหลังลาออก

ทอดด์ ทองดี เกิดที่สแครนตัน เพนซิลเวเนีย สหรัฐอเมริกา มีเชื้อสายเยอรมันจากบิดา และไอริช-อเมริกันผิวสีจากมารดา ทอดด์เป็นบุตรคนที่ 3 จาก 6 คนของโทมัส ลาเวลล์ (เสียชีวิตแล้ว) และเชอร์ลีย์ ลาเวลล์  จบปริญญาตรีชีววิทยาและเอเชียศึกษาจากมหาวิทยาลัยสแครนตัน

ในปี พ.ศ. 2528 หลังจากเรียนจบ ทอดด์สมัครเป็นนักร้อง มีหน้าที่ให้ความบันเทิงกับผู้โดยสารเรือควีนแอลิซาเบธ 2 และเดินทางท่องโลกมากับเรือ จนได้รับทุนฟูลไบรต์เข้าเรียนต่อที่จุฬาลงกรณ์มหาวิทยาลัย ทำวิจัยเกี่ยวกับสมุนไพร ทอดด์มีโอกาสได้เล่นดนตรี และได้รับการชักชวนให้ร่วมเดินทางไปแสดงคอนเสิร์ตกับวงคาราวานที่ประเทศญี่ปุ่น จากนั้นได้ร่วมแสดงกับวงซูซู และแสดงคอนเสิร์ตร่วมกับหงา คาราวาน และแอ๊ด คาราบาว เป็นครั้งคราว

ทอดด์ทำงานในค่ายผู้อพยพ ที่อำเภอพนัสนิคมอยู่ระยะหนึ่ง ก่อนจะศึกษาต่อด้านเอเชียศึกษาที่มหาวิทยาลัยฮาวาย ขณะเดียวกันก็ได้รับทุนฟูลไบรต์ ศึกษาต่อที่มหาวิทยาลัยเชียงใหม่ และออกผลงานเพลงชุดแรกชื่อ  "Thailand: Inside-Outside" เป็นภาษาอังกฤษ เมื่อ พ.ศ. 2535

ในปี พ.ศ. 2539 ทอดด์มีผลงานร่วมกับวงตาวัน ในชุด "Promise" แนวโปรเกรสซีฟร็อก เป็นคอนเซ็ปต์อัลบั้มที่มีเนื้อหาเกี่ยวกับสภาพจิตใจของคนไข้จิตเภท (schizophrenia) ในโรงพยาบาลโรคจิต  โดยทอดด์เป็นผู้เขียนคำร้องภาษาอังกฤษทั้งหมด  ต่อมาทอดด์ได้เป็นผู้เขียนคำร้องภาษาอังกฤษให้กับ พงษ์พรหม สนิทวงศ์ ณ อยุธยา ในอัลบั้มเดี่ยว "ชัมบาลา" (Shambala) 

ปัจจุบัน ทอดด์หันมาเล่นดนตรีแนวเวิลด์มิวสิก  ออกแสดงไปทั่วประเทศไทย  และเป็นพิธีกรรายการโทรทัศน์ "คุณพระช่วย" คู่กับ ธงชัย ประสงค์สันติ และเท่ง เถิดเทิง นำเสนอเกี่ยวกับภูมิปัญญาและศิลปวัฒนธรรมไทย ทางช่อง 9

## ผลงาน
### ละครโทรทัศน์

### พิธีกร
* คุณพระช่วย (4 เมษายน 2547 - 2554 ) ช่อง 9 เอ็มคอต เอชดี (ผลิตโดย เวิร์คพอยท์ เอ็นเทอร์เทนเมนท์ )
* ผู้ประกาศข่าว เช้านี้ที่หมอชิต ช่วงข่าวดีกับทอดด์ ทองดี Goodnews by todd tongdee ( 2 มกราคม 2566 - 1 กันยายน 2566 ) ช่อง 7HD  (ผลิตโดย เทโร เอ็นเทอร์เทนเม้นท์ )

### ภาพยนตร์
* เท่ง โหน่ง จีวรบิน (2554)

### ผลงานเพลง
* Thailand: Inside-Outside (2535)
* Songs of the Earth "เพลงแผ่นดิน" (2538)
* Rhythm of the Earth "จังหวะแผ่นดิน"
* Colors of the Earth
* Acoustic Life "ชีวิตโปร่ง"
* Aq Kaq Zaq Ma - Akha Hilltribe Celebrations (vol. 1 and 2)
* The PROmISE
* You & me
* The Legend of Toja "ตำนานโทจา"
* Back to the Beach : an Island Opera
* Sand'n Shells (mini CD)
* อัลบั้มที่วางแผงปลายปี 2008 "HIMMAPAN : 2nd World"

### คอนเสิร์ต
* คอนเสิร์ตเพื่อกองทุนผู้พิทักษ์ป่า "ดิน น้ำ ลม ไฟ" ร่วมกับ พงษ์สิทธิ์ คำภีร์, เป้ สีน้ำ และ ศุ บุญเลี้ยง (2538)

## อ้างอิง

* Todd Lavelle, A Smiling Troubadour for the Land of Smiles

## แหล่งข้อมูลอื่น
* เว็บไซต์ส่วนตัว 
* รายชื่อผลงาน 
* เว็บไซต์ รายการคุณพระช่วย 
* เพลงแม่น้ำความรัก ร้องคู่กับ สุนทรี เวชานนท์

หมวดหมู่:นักดนตรีชาวอเมริกัน
หมวดหมู่:ชาวอเมริกันในประเทศไทย
หมวดหมู่:พิธีกรชาวไทย
หมวดหมู่:ชาวอเมริกันเชื้อสายเยอรมัน
หมวดหมู่:ชาวอเมริกันเชื้อสายไอริช‎
หมวดหมู่:บุคคลจากคณะเภสัชศาสตร์ จุฬาลงกรณ์มหาวิทยาลัย
หมวดหมู่:บุคคลจากสแครนตัน
Jojo

**JoJo** อาจหมายถึง
* โจโจ ออฟเฟอร์แมน นักมวยปล้ำอาชีพ-นักร้อง ชาวอเมริกัน
* โจโจ (JoJo) นักร้อง-นักแสดงหญิงชาวอเมริกัน
* โจโจ้ ล่าข้ามศตวรรษ การ์ตูนญี่ปุ่น โดย ฮิโรฮิโกะ อารากิ
อำเภอนาดูน

**นาดูน** เป็นอำเภอหนึ่งของจังหวัดมหาสารคาม มีพื้นที่ใหญ่เป็นอันดับ 10 และมีประชากรมากเป็นอันดับ 9 ของจังหวัด
 
## ที่ตั้งและอาณาเขต
อำเภอนาดูนมีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอำเภอวาปีปทุม 
* **ทิศตะวันออก** ติดต่อกับอำเภอวาปีปทุม และอำเภอปทุมรัตต์ (จังหวัดร้อยเอ็ด) 
* **ทิศใต้** ติดต่อกับอำเภอปทุมรัตต์ (จังหวัดร้อยเอ็ด) อำเภอพยัคฆภูมิพิสัย และอำเภอยางสีสุราช
* **ทิศตะวันตก** ติดต่อกับอำเภอยางสีสุราชและอำเภอนาเชือก

## ประวัติ
อำเภอนาดูนเดิมเป็นหมู่บ้านที่ได้ยกฐานะให้เป็นตำบล มีชื่อว่า **ตำบลนาดูน** อยู่ในความปกครองของอำเภอวาปีปทุม ตั้งอยู่ห่างจากตัวจังหวัดมหาสารคามไปทางทิศใต้ประมาณ 65 กิโลเมตร และอยู่ห่างจากตัวอำเภอไปทางทิศใต้ประมาณ 26 กิโลเมตร การเดินทางไปติดต่อราชการของประชาชนไปมายากลำบากมาก เนื่องจากระยะทางไกล การคมนาคมไม่สะดวก ต้องเดินทางด้วยเท้า ใช้สัตว์ หรือใช้ล้อเกวียนเป็นพาหนะ ประกอบกับมีป่าไม้เกิดขึ้นหนาแน่น เป็นที่หลบซ่อนของโจรผู้ร้ายโดยเฉพาะโจรปล้นทรัพย์สินมีชุกชมมาก ด้วยเหตุดังกล่าว ประชาชนชาวตำบลนาดูนจึงได้ปรึกษาหารือกันทำเรื่องขอยกฐานะตำบลนาดูนขึ้นเป็นกิ่งอำเภอนาดูน ในปี พ.ศ. 2508 ราษฎรตำบลนาดูนได้เสนอเรื่องขอยกฐานะตำบลนาดูนขึ้นเป็นกิ่งอำเภอ และได้จัดหาที่ดินสำหรับปลูกสร้างสถานที่ราชการ 502 ไร่ โดยขอรับบริจาคจากประชาชนและใช้ที่สาธารณะทำเลเลี้ยงสัตว์ 

ในวันที่ 30 กันยายน พ.ศ. 2512 กระทรวงมหาดไทยได้ประกาศตั้ง **กิ่งอำเภอนาดูน** ต่อมากิ่งอำเภอนาดูนได้ยกฐานะเป็น **อำเภอนาดูน** เมื่อวันที่ 26 มีนาคม พ.ศ. 2522

## การแบ่งเขตการปกครอง
### การปกครองส่วนท้องที่
อำเภอนาดูนแบ่งพื้นที่การปกครองออกเป็น 9 ตำบล 94 หมู่บ้าน ได้แก่

### การปกครองส่วนท้องถิ่น
ท้องที่อำเภอนาดูนประกอบด้วยองค์กรปกครองส่วนท้องถิ่น 9 แห่ง ได้แก่
* **เทศบาลตำบลนาดูน** ครอบคลุมพื้นที่ตำบลนาดูนทั้งตำบลและบางส่วนของตำบลพระธาตุ
* **เทศบาลตำบลหัวดง** ครอบคลุมพื้นที่ตำบลหัวดงทั้งตำบล
* **เทศบาลตำบลหนองไผ่** ครอบคลุมพื้นที่ตำบลหนองไผ่ทั้งตำบล
* **เทศบาลตำบลดงบัง** ครอบคลุมพื้นที่ตำบลดงบังทั้งตำบล
* **องค์การบริหารส่วนตำบลหนองคู** ครอบคลุมพื้นที่ตำบลหนองคูทั้งตำบล
* **องค์การบริหารส่วนตำบลดงดวน** ครอบคลุมพื้นที่ตำบลดงดวนทั้งตำบล
* **องค์การบริหารส่วนตำบลดงยาง** ครอบคลุมพื้นที่ตำบลดงยางทั้งตำบล
* **องค์การบริหารส่วนตำบลกู่สันตรัตน์** ครอบคลุมพื้นที่ตำบลกู่สันตรัตน์ทั้งตำบล
* **องค์การบริหารส่วนตำบลพระธาตุ** ครอบคลุมพื้นที่ตำบลพระธาตุ (เฉพาะนอกเขตเทศบาลตำบลนาดูน)

## สถานที่ท่องเที่ยว
* พระบรมธาตุนาดูน
* พุทธมณฑลอีสาน
* พิพิธภัณฑ์นครจัมปาศรี
* พิพิธภัณฑ์บ้านอีสาน
* สถาบันวิจัยวลัยรุกเวท
* บ่อน้ำศักดิ์สิทธิ์
* กู่สันตรัตน์
* กู่น้อย
* ศาลานางขาว

## อ้างอิง

นาดูน
กีฏวิทยาการแพทย์

**กีฏวิทยาการแพทย์** () หรือ**กีฏวิทยาสาธารณสุข** () เป็นสาขาที่ศึกษาสัตว์ขาข้อ และแมลงที่มีผลกระทบต่อสุขภาพของมนุษย์ เป็นการศึกษาที่รวมถึงข้อมูลที่ได้จากการวิจัยทางวิทยาศาสตร์ว่าด้วยพฤติกรรมของแมลง นิเวศ โรคระบาดที่เกิดจากแมลงและสัตว์ขาข้อที่อาจนำมาใช้ประโยชน์ด้านความปลอดภัยของสาธารณชนและทางการแพทย์ (Arthropods and insects of medical importance) ในสหรัฐอเมริกาและประเทศพัฒนาแล้วจ้างนักกีฏวิทยาทำงานในภาคเอกชน ในมหาวิทยาลัยใน ภาคอุตสาหกรรมรวมทั้งในหน่วยงานระดับต่างๆ ของรัฐ

## ความสำคัญทางการแพทย์
แมลง (Insects) เป็นสัตว์ขาข้อ (Arthropods) สามารถทำอันตรายต่อคนได้หลายทาง ได้แก่
* **Dermatosis** อาการระคายเคืองต่อผิวหนัง ได้แก่ อาการคันเมื่อถูกกัด เช่น ยุง (Mosquitoes) เหา (Lice) หมัด (fleas) ริ้น (Midges) เรือด (Bedbugs) หรือเกิดจากการฝังตัวในผิวหนัง เช่น หิด (Scabies mites)
* **Myiasis** เกิดจากหนอนแมลงวันไชเข้าสู่ร่างกายตามบาดแผล หรือช่องเปิดตามร่างกายแล้วอาศัยอยู่ตามอวัยวะต่าง ๆ
* **ทำอันตรายต่ออวัยวะสัมผัส** (Injury to sense organs) เช่น แมลงเล็ก ๆ จำพวก ริ้น ด้วง (Beetles) เข้าสู่ตา หรือเห็บ ไร ด้วงตัวเล็ก ๆคลานเข้ารูหูในขณะนอนหลับที่พื้นดินในป่า ทำให้เกิดอาการเจ็บปวดมาก
* **อาการแพ้** (Allergy) เมื่อมีการสูดดมเอาขนตามตัว เกล็ดปีก ชิ้นส่วนต่าง ๆ ของแมลง เช่น may flies, Caddis flies หรือไรฝุ่น
* **ปล่อยสารพิษ** และสารระคายเคือง (Venoms and irritating fluids)
** โดยการต่อยหรือกัด (sting or bite) เช่น เห็บ ไร แมงมุม ผึ้ง ต่อ
** โดยการสัมผัส (contact toxins) เช่น ตัวบุ้ง หนอนผีเสื้อ (caterpillar)
* **รบกวนประสาท** (Nervous disorders) เสียงบินหึ่ง ๆ ของแมลง ข้างหูในขณะนอนทำให้นอนไม่หลับ คนบางคนมีอาการเกลียดกลัวแมลงบาง
* **พาหะนำโรค** (Vectors) รูปแบบการนำโรคแบ่งได้เป็น 2 แบบ คือ
** Mechanical transmission นำไข่, เชื้อโรคติดตามตัวนำไปสู่คนผ่านทางน้ำและอาหาร
** Biological transmission แมลงพาหะส่วนใหญ่นำโรคด้วยวิธีนี้ โดยเชื้อโรคเมื่อเข้าไปอาศัยในตัวแมลงอาจมีการเพิ่มจำนวน หรือเปลี่ยนรูปร่างไปตามระยะการเจริญเติบโต สามารถแบ่งเป็น 3 แบบ คือ
*** Propagative transmission เชื้อโรคมีการเพิ่มจำนวน แต่ไม่มีการเปลี่ยนแปลงรูปร่างตามการเจริญเติบโต เช่น กรณีของไข้เลือดออก
*** Cyclo-propagative เชื้อโรคมีการเพิ่มจำนวน และมีการเปลี่ยนแปลงรูปร่างตามการเจริญเติบโต เช่น กรณีของโรคมาลาเรีย
*** Cyclo- transmission เชื้อโรคมีการเปลี่ยนแปลงรูปร่างตามการเจริญเติบโต แต่ไม่มีการเพิ่มจำนวน เช่น กรณีของโรคเท้าช้าง

## แหล่งข้อมูลอื่น
* วารสารวิชาการกีฏวิทยาการแพทย์ของสหรัฐฯ 

หมวดหมู่:สาขาวิชา
หมวดหมู่:กีฏวิทยา
หมวดหมู่:จุลชีววิทยา